
oja Yekşemiyê 
10.06.2018 
(20.03.1397)'an birêz 
Mistefa Hicrî lêpirsyarê 
giştî ê PDKÎ li ser dax- 
waz û vexwandina fermî 
ya dewleta Amerîkayê 
gihîşte wî welatî. 

Mistefa Hicrî lêpirsyarê 
giştî ê PDKÎ di destpêkê 
de, digel heyeteke ro- 
jnameya “Washington 
Post”ê civiya, û serdana 
kongireya Amerîkayê jî 
kir. 

Mistefa Hicrî lêpirsyarê 
giştî ê PDKÎ di vê civînê 
de rewşa îran û Rojhilata 
kurdistanê şirove kir, û 
bas ji vê kir ku rejîma 


îranê zexteke zêde xis- 
tiye ser neteweya Kurd, û 
ew zulm û zordariya wê 
rejîmê jî, ji aliyê medy- 
ayên cîhanî ve gellek kêm 
girîngî pê hatiye dan. 
Mistefa Hicrî lêpirsyarê 
giştî ê PDKÎ piştî civîna 
digel vê heyetê, serdana 
kongireya Amerîkayê 
jî kir. Mistefa Hicrî 
di axavtina xwe de bo 
senator û kongirêsmenên 
Amerîkayê şirove kir, 
ku dema vê hatiye ku 
destewajeya guherîna re- 
jîmê li Waşingtonê û pay- 
textên welatên Rojavayî 
bihê bihîstin. Navbirî bas 
ji vê kir ku dema em bas 
ji guherîna rejîmê dikin 
mebesta me, ne ew e ku 


bên û rejîmê ji me re bigu- 
herin, belku mebest ew e 
ku xelkê îranê gihîştine vê 
qena'etê, ku dixwazin vê 
rejîmê biguherin, û gihane 
vê astê ku vê rewşê êdî 
naxwazin. Xwenîşandan û 
daketina xelkê ser kolan- 
an, di heyama çend mehên 
borî de, û ew diruşmên ku 
hatin dan, nîşanderê vê ne 
ku xelkê îranê gihîştine vê 
qena'etê ku dibe ew rejîm 
li ser kar nemîne. 

Mistefa Hicrî lêpirsyarê 
giştî ê PDKÎ bas ji vê 
jî kir ku daxwaza me ji 
Amerîka û Ewropayê ew 
e ku nabe vê rewşa heyî 
qebûl bikin, û ji riyekê 
bigerin bona pêwendiyên 


bi îranê re, belku dibe 
riyekê bibînin bona vê ku 
alîkariya xelkê îranê bikin 
da ku vê rejîmê biguherin. 
Herwisa bîr ji vê bikin, ku 
digel dewleta bê ya îranê 
digel sîstemeke nû ku cihê 
vê rejîmê bigre, serederiyê 
bikin. 

-Roja 15.03.1397'anjî 
Mistefa Hicrî serdana 
Wezareta Karê Derve a 
Amerîkayê kir, û digel 
ofîsa îranê û beşa mafê 
mirov û demokrasiyê kom 
bû. 

-Roja Duşemî 1 l'ê He- 
zîrana 2018'an, Şêvra 
Pêwendiyên Derve ên 
Amerîkayê civînek der- 


heqê pêşeroja Kurdistana 
Rojhilat de bi rê ve bir. 

Di vê civînê de “Mistefa 
Hicrî” bas ji vê kir ku: 
“Em weke PDKÎ, xwen- 
din û zanyarî li ser vê 
rejîmê me hene, û ezmûna 
pêşniyara gotûbêjan û şerê 
çekdarî digel rejîma îranê 
me hebûye, me guman 
derheqê vê rastiyê de nine 
ku riya rizgariya xelkê 
îranê digel hemû pêkhat- 
eyan, û herwisa vegeri- 
yana aştî û aramiyê ji bo 
deverê bi riya nemana 
Komara Îsalmî a îranê 
re derbaz dibe. Ji bilî vê 
yekê her cure pilanek bi 
armanca guherîna siyas- 

Dersxwanên mekteba Pêşewa dirêjîderên rêbaza Demokrat in 


Li ser erdekê ku tê de dijîn, xelkê 
cîhanê bona pêkvejiyanê hewce- 
hiya wan bi îdarekirin û birêveçû- 
na yasayê hebûye, û di vê pêxemê 
de jî, bona vê ku deshilatek hebe 
ku yasayekê bi cih bike, yan 
yasayeke bicîhkirî bi rê ve bibe, 
bona vê dewlet hatiye çêkirin, û 
sînorên xakî û avî ên deshilata 
dewletê jî, welat pêk aniye. 

Di nava her welatekê de jî xelkê 
akincî ê vî welatî yan nasna- 
meyeke hevbeş hene, yan deshi- 
lateke cihgirtî hewl dide ku 
nasnameyeke hevpar ava bike, 
da ku bi awayê hestpênekirî (bi 
bê haylixwebûn), xelk yasayan 
cîbicî bike. 

Di erdnîgariya siyasî wekî îranê 
de jî, deshilatan hewl daye ku 
nasnameyeke hevpar bo xelkê 
nava vê erdnîgariyê ava bikin. 
Lewra dibêjim çê bikin, jiber ku 
erdnîgariya siyasî ya îranê ew 
taybetmendiya nine, ku hemû 
xelkê wê, bi awayê xwezayî nas- 
nameyeke wekhev ya hevpar wan 
hebe, belku welatek e bi hebûna 
xelkê cuda ku çend nasnameyî 
ne. 

Ew çend nasnameyiya xelkê di 
îranê bûye sedema pêkhatina 
kêşeyan ji bo deshilatdarên welat. 
(lewra nabêjim deshilatdarên 
navend, jiber ku navendbûn bi 
deshilata cihgirtî nine, bi taybetî 
di îranê de, deshilat deshilateke 
nerewa ye, lewra taybetmendiya 
navendbûnê nadê, belku pênas- 
eya deshilata dasepayî baştir 
dinasîne). 


Her deshilatekê hewcehî heye ku biryaran guhdarî bike, û serî jê re bitewîne, lê deshilata dasepayî di îranê de li 
ber çend nasnameyîbûna xelkê, ew poan tunebûye, û xelk serî bo biryaran natewînin. 

Li ber vê kêşeyê hewleke zaf dane, ku nasnameyeke hevpar ya destçêkirî di îranê de ava bikin, û bi nav rewşenbîr, 
û siyasî û deshilatdar, di heyama nêzîk bi sedsalekê de, hewl dane, ku Îranîbûnê pênase bikin, û yek nasnameyî bi 
xelkê îranê ve xûya be. Bo vî karê xwe jî hemû bingeh û fakterên baş ên ferhengî ên neteweyên din ( ji dîtingeha 
xwe ve baş)dizî ne, û kinceke farsî kirine ber de, û fakterên din ên neteweyan bi paşvemayî zanîne, û bi vî rengî 
viyane ku bi dizî, deskarî, û sivikatiyê, nasnameyên din bihelînin û nasnameya destçêkirî ya Îranî bi ser xelkê de 
bisepînin. 

Ew rewta dîrokî heya niha jî serkevtî nebûye, û şikest xwariye, û niha zêdetir ji hemû demekê, netewe di îranê de, 
li pey taybetmendiya xwe de ne, û Îranîbûnek ku pênaseya dadperwerane û wekhev bibexşe hemû xelkê, heya niha 
pêk nehatiye. 

Îranîbûn serdemekê dikare nasnameya hevpar hebe, ku hemû neteweyan bi yek çavî bibîne, û çi yek ji wan bi ser 
yên din de nehê sepandin, û bi baştir nezane ji yê din, û hemû wek yek di deshilata cihgirtî de beşdar bin, hekî, ne 
wisa be, tu yek ji wan nasnameya bizorî qebûl nakin. Îranîbûn dibe ku federalîzma dilxwazane û çend neteweyîbû- 
na erdnîgariya siyasî ya îran tê de hatibe cihkirin. 


.esteyek ji xortên şoreşger piştî derbazkirina dewreya 230 a destpêkî ya pêşmerge, li ser çiyayên 
Kurdistanê kincê pîroz ê pêşermergatiyê li xwe kirin. 


Nûçegihaniya malpera “lKurdistanmedia”yê ji çiyayên Kurdistanê ragehand ku roja Şemiyê rêkewt 19'ê Coz- 
erdanê, cejna bidawîhatina dewreya destpêkî ya pêşmerge li ser çiyayên Kurdistanê bi rê ve çû. 

Ew merasima taybet ji ber vê ku destyek ji lawên şoreşger ên Kurdistanê tevlî refên pêşmergeyên PDKÎ bûn, 
û çeka bergirî ji şerefê avêtin mile xwe, bi rê ve çû. Destpêka merasimê bi sirûda neteweyî ya “Ey Reqîb” û 
ragirtina deqeyekê bêdengî bona rêzgirtina ji riha pak ya şehîdên Kurdistanê dest pê kir. 


Piştre “Dr. Awat Saroc” endamê Navenda Siyasî ya PDKÎ çend gotinek bi vê boneyê ve pêşkêş kir. 

Piştre sirûdeke şoreşgerane li jêr navê “Ey Pêşmergeyê helmetber” ji aliyê beşdarên dewreyê ve hate 
pêşkêşkirin. Di beşeke din ya vê merasimê de, rapora perwerdehiyê ya dewrê ji aliyê Muxtar Qadirpûr yek ji 
mamostayên fêrgehê ve hate xwendin, û kar û çalakiyên perwerdehiya dewrê ji bo beşdaran hate xwendin. Di 
beşeke din ya vê merasimê de, peyama dewreyê ji aliyê beşdarê dewrê Rehman Selîmî ve hate xwendin. Piştre 
sirûdek li jêr navê “Min Demokratim” ji aliyê Ce'ifer Mihemedî ve hate pêşkêşkirin. 


Helbestek jê li jêr navê “Min tewarî serbestîm” ji aliyê beşdarê dewrê Baran Sofî Ehmedî ve hate pêşkêşkirin. 
Herweha Evîn Hekîmpûr yek ji pêşmergeyên Hêza Tayabet pexşanek pêşkêş kir. Piştî pêşkêşkirina van vehu- 
nandinan, sirûdek li jêr navê “Di çepera pêşmerge de” ji aliyê beşdarbûyiyê dewrê Seywan îsmaTlzade ve hate 
pêşkêşkirin. Ew merasim bi nîşandana hin herektên taybetî ên leşkerî bi dawî hat. 


Sergotar 


Nasnameya 
ber ba 


N asnameya hevbeş ku xelkê 
erdnîgariyeke siyasî, xwe 
pê didin nasîn, yan pênaseya 
wan e li hemberî xelkê din, fak- 
tera herî girîng a domandina 
pêkvejiyanê ye, ku xwarbûna 
vê fakterê, gellek bingehan dixe 
metirsiyê de. 

Derketina Amerîkayê ji rêkkevtina navikî 



Mistefa Hicrî: Xelkê Kurdistana îranê û PDKÎ pilan hene 
ku xebata xwe mil bi milê xebata seraserî li îranê li dijî Ko- 

/V 

mara Islamî bihêztir û cemawerîtir bikin. 


Mistefa Hicrî lêpirsyarê giştî 
ê PDKÎ di Şêvra Pêwendiyên 
Derve ên Amerîkayê de gotarek 
pêşkêş kir, û di axavtina xwe de 
bas ji rewşa Kurdistana Rojhilat 
û siyasetên rejîma îranê derheq 
Kurdistanê kir. 

Deqa gotarê weha ye: 

Bi sedema taybetmendiyên nav- 
endîtî û rola diyar û yekalîker ya 
îdeolojiya wê, rejîma Komara 
Îslamî ya îranê hewl daye, ku 
nasnameya siyasî, û bingehên 
fikrîên xwe li dijî nasnameyên din 
pênase bike. Yasaya bingehîn ya 
îranê pêkhateyek çê kiriye, ku bi 
awayekî sîstematîk ferq û cu- 
dahîdanînan yasyaî û cihgir dike. 
Mînakek ji vê ferqdanînê ew e ku 
li gora yasyaê tenê ew kes dikarin 
ku bibin serkomar ku bawerdar 
bin bi ayînzaya Şî'etiyê. Bi vî 
rengî Kurdên Sunî û Yarsan ji bilî 
van ferqdanînan stema neteweyî jî 
li ser wan çend qat e. 

Stema neteweyî li îranê du fakter 
li piştê ne, yekem pêkhateya 
hikûmetê û deshilatê, û duyem jî 
bi nav rewşenbîrên hikûmetî ku 
palpiştiyê jê dikin. 

Destepeyva “herêmên qewmî” 
piştî şoreşa gelên îranê û ji 
aliyê bi nav rewşenbîr û siya- 
siyên hikûmetê bo nasandina 
van navçeyan bi kar hat ku cihê 
akincîbûna neteweyên xeyrî Fars 
bûn. Vê dîtingehê ser ji nû îran 
bi ser navend û derdorê de parve 
kir. Ew dîtingeh dikeve çarçoveya 
siyasetê ku bi siyaseta fermî û 
qewmî ya rejîma îranê tê nasîn. 
Yek ji van pîvanên ku di basa 
stema çend qatî ya neteweyî de 
pişt pê tê qahîmkirin, biyavê 
aborî ye, wate lênihêrînek bo 
piroseya vegeşandinê û avedanki- 
rina parêzgehên Kurdistana îranê 
û hevberkirina wan digel hemû 
parêzgehên îranê, aliyên curbi- 
cur ên van ferq û cudahîdanînan 
derdixe. 


Kurdistana îranê 

Kurdistan di tewahiya xwe de, 
navçeyeke emnî û milîtarîzekirî 
ye. Bajaran reng û rûyê padgan 
û binkeyên leşkerî bi xwe ve 
girtine. Ew yek jî bûye sedema vê 
ku her cure berhemanînek (ser- 
mayedanînek) heta ji aliyê Kur- 
dan bixwe ve jî digel astengiyên 
mezin berbirû bibe. 

Di serdema Pehlewiyê yekem û 
duyem û Komara Îslamî de, tevî 
hewla berdewam bona guherîna 
pêkhateya erdnîgarî û demografi- 
ya Kurdistanê, bajar û herêmên 
din jî kêmtirîn asta vegeşandin, û 
pêşkevtinê bi xwe ve dîtiye. Pira- 
niya wan kargehên biçûk ên aborî 
ku li Kurdistanê ne, ji aliyê xelkê 
nexwecihî (bîhanî) û kêmtir xelkê 
xwecihî ve hatiye danîn. Nebûna 
rê û banan, û jêrxana hatûçûnê 
wisa kiriye, ku ew kargeh tenê 
erdnîgariyeke biçûk bibe bazara 
wan. 

Bedela vê ku bi armanca dabînki- 
rina kar ji bo xelkê bêkar ê krdis- 
tanê, li rex çavkaniyên xwezayî û 
me'idenî karxane bêne avakirin, 
piraniya çavkaniyan, û berhemên 
wê bo derveyî kurdistanê têne 
şandin. 

Çend mînak 

Zêrê Zerşoran (hilkevtî di 
navçeya Hewşar ya parêzgeha 
Urmiyê) ku wekî meztirîn kange- 
ha zêr ya îranê tê hesibandin, bo 
navendê tê şandin. Yan jî kev- 
irê Xanê, û hesinê Seqizê ku bi 
heman şêweyî bi xawî bo navenda 
îranê tê şandin. Eva di demekê de 
ye ku Kurdistanxwediyê zêdetirîn 
rêjeya destengî û bêkariyê ye. 

Hilnegirtina mîn (mayîn)ên di 
nava zewiyên çandiniyê ên îlam û 
Kirmaşanê de, ku hem zirara canî 
bo xelkê heye, û hem jî zewiyên 
xelkê ji nav diçin, û nikarin çan- 
diniyê tê de bikin. (1) 

Parêzgeha Kurdistanê bi hebûna 


%18.8 nifûsa akincî li qeraxa 
bajaran, di asta îranê de pileya 
yekem heye, ew rewşa bi awayekî 
metirsîdar e ku di navbera salên 
2004-201CTan ji aliyê banka 
cîhanî ve pere jê re hatiye di- 
yarîkirin. Ew parêzgeh serbarê 
dewlemendbûna bi çavkaniyên 
xwezayî û potansiyeleke bilind 
bo vegeşîna pîşesazî, yek ji wan 
navçeyên paşvemayî di biyavê 
pîşesaziyê de ye. (2) 

Di heman demê de û di biyavê 
pîşesazî de, nebûna karxane û 
pîşesaziya bingehîn di naveçeyên 
Kurdî, nerazîbûneke zaf lê ket. 

Di vir de em dikarin du mînakan 
bidin. Di van çend salan de saz- 
kirina karxaneya qalkirina hesin 
li Qurwe ji bilî vê ku beşeke 
zaf ji birêveber û kedkarên wê 
ji kesên din ên herêmê bûn, bi 
sedema lawaziya birêvebirin û 
piştgirînekirina hikûmetê hate 
paşxistin. Di heman demê de 
sazkirina petroşîmiya Mehabadê 
çi deskevtek bo navçeyê tunebû. 
Jiber ku heta kedkarên sade jî ji 
derveyî Kurdistanê bo anîne. 

Mifahwernegirtina ji potan- 
siyelên Kurdistanê hevdem bû 
digel parvekirineke newekhev 
ji van derfetên bo vegeşandinê 
hewce ne. Ew sedem jî aware- 
bûna Kurdan li pey xwe hebû, û 
hêza kar û bijardeyên Kurd neçar 
kiriye wargehê xwe bi cih bihêlin, 
û ber bi navenda îranê û herwisa 
derveyî vî welatî koç bikin. Bo 
mînak parêzgeha Kirmaşanê piştî 
Xûzistan û Loristanê zêdetirîn 
koçberbûna navxweyî di îranê de 
heye (her sal zêdetir ji 50 hezar 
kesî). Koçberbûna ciwanan bo dî- 
tina kar, bûye sedema bilindbûna 
rêjeya nifûsa bitemen a îlamê.(3) 
Rastiyên sîstema bernamerêjî bo 
vegeşandina di îranê de îşareyê 
bi vê dikin, ku piroseya darêtina 
bername û pilanên demdirêj bo 
vegeşandinê li jêr bandora ferq û 
cudahîdanîna sîstematîk (navend 
û derdora bajar) de ye, bi awayekî 
ku parêzgehên Kurdî wekî qer- 


axbajaran lê hatiye. Her ew mijar 
bûye sedema vê ku hemû çavkani- 
yên deshilatê li navendê kom bib- 
in, û çavdêriya hûr ya hikûmetê 
rêgir bûye ji vê ku civaka medenî 
û kertê taybet (xisûsî) bikarin aza- 
diyê bidin çalakiyên aborî, siyasî 
û medenî. 

Her şêwe çalakiyek dibe ku bi 
pejirandin û çavdêriya hûr ya 
hikûmeta navendî be, û her li ber 
vê siyaset û dîtingehê, sermadanîn 
bi wateya wê ya giştî berbirûyê 
kêşeyan û astengiyan dibe. 
Çirrbûna deshilatê li navend û 
herwisa dîtingeha emniyetî bo 
Kurdistanê, bûne sedema vê ku 
potansiyelên van ciyan, bêne 
piştguhxistin. Di biyavê torîstî de 
parêzgehên kurdistanê bi hebûna 
xwezaya bê mînak û rewşa ciwan 
û dilrevîn şiyana vê heye ku bibe 
cemsereke bihêz ya geştiyarî, lê 
bedela veguhastina vê derfetê 
bo vegeşandina van navçeyan, 
ew parêzgeh tenê wekî cihekî 
bona sazkirina bendavan lê tê 
nihêrîn. Bendav ne bi armanca 
vegeşandina çandiniyê û bihêz- 
kirina kertê torîstî, belku tenê 
bona vê ku ava wan navçeyan bo 
parêzgehên hişk ên navneda îranê 
bê veguhastin. Ku wisa bû li ser 
hesaba nevegeşandina Kurdistanê 
navçeyên din têne avedankirin. 

Bi kurtî di encama siyaseta 
cudahîdanînê û stema çend qat, 
Kurdistana îranê li rîza herêmên 
herî hejar û geşenekirî de ye ku di 
vir de bi piştqahîmiya bi amarên 
fermî wêneyeke giştî li ber çavan 
tê raxistin: 

Parêzgeha Sine pileya sêyem a 
bêkariyê heye (4). Amarên bêkari- 
yê li bajarên parêzgeha Kurdis- 
tanê li serweyî %60 e. Kurdistan 
di biyavê amara bêkariya serkev- 
tiyên zankoyê, pileya yekem heye 
(6). Destengî û bêkariyê şîrazeya 
malbatan hilweşandiye (7) li deh 
bajarên îranê de ku zêdetirîn 
amara bêkariyê tê de heye, 7 bajar 
li Kurdistanê hilketine (8). Bi 
awayekî navgîn mehane 6 kolber 
têne kuştin, û 12 kes jî birîndar 
dibin (9). Bêkarî di parêzgeha 
îlamê ber bi kirîza civakî ve diçe 
(10). îlamê di xweşevitandinê de 
pileya yekem a cîhanî heye, û di 
xwekujiyê de pileya yekem ya di 
asta îranê de heye (11). Yek li ser 
çar a akinciyên Kirmaşanê bêkar 
in(12), Kirmaşanê pileya yekem 

ya bêkariyê di îranê de heye (13). 

Serbarê vê rewşa bizehmet ku 
di bin bandora pilandarêjiyeke 
armancdar bo xelkê Kurdistanê 
pêk hatiye, serkuta sîstematîk û 
tirsandin bi awayekî gellek tundtir 
ji beşên din ên îranê tê de tê pey- 
rewkirin. Her cure nerazîbûnek bo 
dabînkirina kar, nehêlana siyaseta 
cudahîdanînê, nehêlana rewşa 
emniyetî û tundûtîj, heta xwendin 
bi zimanê dayîkê (ku di yasayê 
de hatiye) hevber e digel tawa- 
nên wekî: Cudahîxwaz, dijîşoreş, 
kirêgitiyê dijminên îranê û ... 
hwd, û cezayê giran wekî îdam, 
girtina dirêjheyam, û destbiserde- 
girtina darayî, û .. .hwd. 

Tevî van siyasetên rejîmê di 
navxwe ya îranê de, destêwerdanê 
di nava karûbarên welatên derve 
û hewldana bo bihêzkirina nifûz 
û deshilata navçeyî û şandina 
derve ya şoreşê sedemke serekî 
ya pêkanîn û belavbûna şer û 
pevçûnên tayifî ye di navçeyê de, 
ku di encamê de kuştin, birîndar- 
bûn, û awarebûna dehan milyon 
kesî û têkrûxana aborî, civakî, û 
guherîna demogirafiya beşek ji 
van welatan li pey xwe hebûye. 

Siyaseta serkut û ferqdanîna di 
navxwe û têkdan û destêwerdan 
li derveyî sînoran, li ser bingeha 
fikrî û îdeolojîk ên rejîmê hatiye 
danîn, û beşeke cudanekirî ye ji 
jiyana siyasî ya Komara Îslamî 
ya îranê û di pêşerojê de jî berde- 
wam dibe. 

Di derbazbûyî de ew kiryar û 
siyasetên rejîmê ji aliyê navendên 
biryarder, û kom û komeleyên 
navdewletî û rêkxirawên bere- 
vankarê mafên mirovan ve hatiye 
mehkûmkirin, û cezaya giran ya 
aborî û siyasî jî bi ser de hatiye 
sepandin, bi vê hêviyê ku (rejîm 
siyasetên xwe biguhere) lê hekî 
guherînkariyek di siyasetên wê 
de rû bide, guherîn bûye ber bi 
tundtirkirina van siyasetan. Jiber 
ku rejîm li gora îdeolojiya xwe, 
kiryarên xwe ne tenê her xirab 
û şaş nizane, belku berpirsayetî 
heye di guherîn yan lawazkirina 
hikûmetên din ên cîhanê, bi tay- 
betî welatên Misilmanên cîhanê 
ku wekî xwe nafikirin. Lewra di 
her cihekî de rewteke îdeolojîk 
yan girûpeke ayînî ya hevhizrê 
xwe bibîne, di hemû biyavekê de 
wan bihêz dike, û wan han dide 
(tûj dike) bo çêkirina fitne û şer 
û nexweşiyan, û nearamî û şerê 
tayifî, ku mînaka wê Hizbullaha 
Lubnanê ye. 


Em wekî PDKÎ bi xwendin û 
zanyariyekê ku li ser vê rejîmê me 
heye, û ezmûna pêşniyara gotûbê- 
jan heta şerê çekdarî me digel de 
hebûye, me guman li ser vê ras- 
tiyê nine, ku riya rizgarbûna xelkê 
îranê bi hemû pêkhatên xwe ve, û 
herwisa vegeriyana aştî û aramiyê 
bo navçeyê ji rêreva nemana 
Komara Îslamî re derbaz dibe. 

Ji bilî vê yekê her cure pilanek 
bi armanca “guherîna siyasetên 
rejîmê” tenê xesarên zêdetir 
digehîne xelkê îranê û welatên 
cîhanê, û derfeta zêdetir pêk tîne, 
ku rejîm bandor û amadeyiya xwe 
di navçeyê de zêdetir bike. 


Em vekişiyana Amerîkayê ji vê rêkkevtinê 
bi biryara Trump û bi armanca lawazki- 
rina vê rejîmê ji hemû aliyan ve, bi pên- 
gaveke erênî dihesibînin 


Bo vê meremê, heyama salekê ye ku wekî hizbên opozisyona Kurdî ya 
îranê “Navenda Hevkariya Hizbên Kurdisatna îranê” me bo xebateke 
bibandor li dijî rejîma Komara Îslamî pêk aniye, û bi hevahengiyeke 
zêde ve digel hevdu kar dikin. 

Çavkanî: 


Girêbesta Bercamê ku di navbera 
îran û YE û girûpa 5+1 di 
14.07.2015'an de hate wajoki- 
rin, bi awayekî zelal nîşan da ku 
vêdebirina dorpêçên navdewletî 
li ser vî welatî û ew dahata ku 
bi sedema vê rêkkevtinê dest wê 
ket, berevajiyê çavnihêriyan, ji 
bilî vê ku alîkar bû bona serkut û 
zexta zêdetir ya Komara Îslamî di 
navxwe û hilkişiyana zêdetir ya 
asta bêkariya ciwanan, girantirbû- 
na hewcehiyên rojane ên xelkê û 
daketina bêmînak a nirx û buhayê 
pereyê îranê, li derveyî sînoran jî 
alîkar bû bona bihêzkirina girûpên 
terorîstî ên alîgirê rejîmê, û berde- 
wam şer û têkderî û rikeberiyan 
heta piştî têkşikandina DAÎŞ'ê û 
paşekêşepêkirina wê. 

Bi vê lênihêrîna li ser rejîma 
Komara Îslamî, em vekişiyana 
Amerîkayê ji vê rêkkevtinê bi 
biryara Trump û bi armanca 
lawazkirina vê rejîmê ji hemû 
aliyan ve, em bi pêngaveke erênî 
dihesibînin, û em hêvîdar in ku 
civaka navdewletî jî di vî warî 
de, alîkarê Amerîkayê bin. Lê 
pêngava duyem ku di vê ras- 
tayê de û bona tewawkireina 
pêngava yekem em bi hewce 
dizanin, piştevanîkirina cidî ye 
ji pêla nerazîbûna xelkê îranê, 
ku bi taybetî di heyama sala borî 
de geşe kiriye, û roj bi roj kûrtir 
dibe. Rojava û bi taybetî Amerîka 
nabe ku xelkê îranê li hemberî 
serkutkirina rejîmê û pîlanên din 
bo bêdengkirina rewta neraziyan, 
bi tenê û bê piştevan bihêle. 

Xelkê Kurdistana îranê û PDKÎ 
wekî hizbeke xwedîdîrok û 
pêgeha xelkî, bi ezmûneke zêdetir 
ji 70 sal xebata li dijî du rejîmên 
Pehlewî û Komara Îslamî pilan 
heye ku xebata xwe mil bi milê 
xebata seranserî li îranê li dijî 
Komara Îslamî bihêztir û cemaw- 
erîtir bike. 

Îsma'îlnijad: 

“Kirîza te, ji min 
re derfet e” 



H: Cemal resûl Dinxe 

Di demekê de ku Rojhilata Navîn 
pirr e ji bûyerên ku nahêne 
pêşbînîkirin, kêşeyeke din serî 
hldaye ku ew jî kêşeya kêmavî û 
bêaviyê ye. Kurdistana mezin di vî 
warî de xwediyê nêzîk bi %75 a ava 
şirîn a navçeya Rojhilata Navîn e, 
lewra çar dewletên dagîrker siyaset 
û pêngavên curbicur di Kurdistanê 
de girtine pêş. 

Derheq vê kêşeya cidî de, malpera 
Kurdistanmedia hevpeyvîne digel 
Agirî Îsma'îlnijad çalakê siyasî pêk 
aniye, ku emê bala we bo xwendina 
vê hevpeyvînê radikêşin. 

Pirsyar: Kêşeya bêavî û çareserki- 
rina vê kêşeyê di naveçeyeke kêmav 
de, çi pêşerojekê bo xelkê çê dike? 

Bersiv: Di navçeya Rojhilata Navîn 
de av kêm e, ew kêmbûn mijareke 
taybet bi niha niye, û jîngeha vê 
navçeyê bi vîawayî ye, û niha bi 
sedema şer, têkçûna rewşa hewa, 
zêdebûna rêjeya cemawer, vegeşîna 
nearamiyê û birêveberiya lawaz ya 
avê, kirîza avê û piştî wê jî kirîza 
jîngehê zêde bûye, û ji caran kûrtir 
bûye. 

Destpêkê dibe ku bêjim ku çima av 
girîng e, di van welatan de ku hînerê 
enirjiyê ne, enirjî wekî bingehekê 
bona vegeşîn û wekî bingehekê bo 
aboriyê û wekî bingehekê bo jiyana 
rojane ya civaka wan lê tê nihêrîn, di 
navçeya me de jî ku av bi rêjeyeke 
dilxwaz bo hilpehilpa birêveber û 
siyasetvanan nine, ku wisa bû av 
bingeha jiyana civaka Rojhilata 
Nvaîn e, û ew yek jî tê vê watayê, 
ku av û jîngeh di Rojhilata Navîn 
de piorseke siyasî-tenahî ye, û nahê 
kirin ku tenê wekî pirseke jîngehî lê 
bihê nihêrîn, jiber ku rêjeya avê bo 
jiyana rojane û bona vegeşîna aboriya 
civaka Rojhilata Navîn rêjeyeke kêm 


e, û li gora hewcehiyê nine. Ku wisa 
bû kirîza avê wate hejarî, nexweşî, 
şer, nearamî û derbiderî, û kurt û 
Kirmancî wate kirîz di hemû beşên 
jiyana civakî û takekesî de. 

Pirs: Gelo hûn siyaseta çar 
dewletên dagîrker bo Kurdistanê 
derheq bêavî û çareserkirina avê 
çawa dibînin ? 

Bersiv: Pirsa kêmaviyê di hemû Ro- 
jhilata Navîn d eheye. Kurdistan hekî 
em bas ji her çar perçeyên wê bikin, 
tenê navçeyeke Rojhilata Navîn e, ku 
kirîza wê ya kêmaviyê tuneye, û nêzî 
%75 a ava şirîn ya navçeya Rojhilata 
Navîn ji wir ve çavkanî digre. 

Ku wis abû di warê teorî de, hekî 
Kurdistan tenê xwe be, wekî coxrafi- 
ya me di kurdistanê de û niha kirîza 
bêaviyê tune ye, lê kêmavî heye, lê 
me kirîz tuneye. 

Lê pirsa jîngehê pirsek nine ku bkare 
sînorê neteweyî û siyasî bo bihê 
diyarîkirin, û rast kêşe jî ji vir ve dets 
pê dike, ku welatên rojhilata Nvaîn jî 
li gora kiryarên borî û niha ya wan tu 
pirsek wekî pirsa giştî ya navçê nahê 
dîtin, û ew wekî kirîzekê di navçê de 
bi mercekê li çarçoveya sînora siyasî 
ya xwe de nedanê, wekî derfetekê box 
we dibînin bo mînak rejîma îrtanê 
ku li mezintirîn kirîza avê de ye, ji 
aliyekî xwe bi qurbanî dihesibîne, li 
ser pirsa avê digel Efxanstan û li hean 
demê de heman kiryarê ku Efxanistan 
dike. 

Rejîma îranê li sînorê di navbera 
Rojhilata Kurdistanê û Başûra 
Kurdistanê dubare dike, ku baweriya 
îraniyan ew e ku kirîza avê, din ava 
îranê de kirîzeke navxweyî ye, û her 
hinek pêngavên navxweyî jî çareser 
dibe. Di demekê de ku ne wis aye, 
û kêşeya avê û karvedanên vê kirîzê 
kirîzeke navçeyî ye, û hemû herêmê 
digre xwe. 


Rast e ku hemû welatekî navçeyê hea 
Tirkiye jî hewcehiya wê bi pêngava 
navxweyî heye bona çareseriya vê 
kirîzê, lê girîngtir ji pêngavên navxw- 
eyî pêngava navçeyî ye, û rêkkevtina 
dualî û çend alî di navçeyê d eye, û 
avakirina pilatformeke giştî ya çend 
alî li ser vê bingeha ku xisara vê 
kirîzê li navçeya Rojhilata Navîn bê 
kêmkirin. 

Herwekî ku min bas kir, li çanda 
siyasî ya Rojhilata Navîn de, kirîz 
di erdnîgariyeke siyasî de tê wateya 
derfet bo erdnîgariyeke siyasîtir ya vê 
navçeyê, û hemû reftarên siyasî ên vê 
navçeyê jî li ser bingeha vê hizrê ye, 
û her wekî ku em dibînin 

Sûriye mînaka herî pêş çav e, ku 
hemû welatên rojhilata Nvaîn şerê 
navxweyî ê Sûriyê bi derfetekê diza- 
nin bona pêşvebirina xwazî û hêvi- 
yên navçeyî ên xwe. îran li pey xeta 
Şî'e ya xwe ye, û Tirkiye jî xewna 
Neo Osmanî dibîne, û Îsraîl bi derfet 
dizane bo diyarîkirina sînorê xwe, û 
Erebistan jî bi heman lojîka wan sê 
welatên din li kirî za şerê navxweyî ê 
Sûriyê dinihêre. 

Di vir de dixwazi ku bêjim hekî bo 
pirseke siyasî yan aborî, bikarî ku 
sînorê erdnîgariya siyasî diyarî û kifş 
bikî, û vê pirsê li ser bingeha “ Kirîz 
a te, derfet e bo min” şirove bikî, ecêb 
nîne, lê bo pirseke jîngehî û bo kirîza 
avê nikarî vê bingehê danî. 

Bo mînak di van rojan de cardin bas ji 
girtina bendava “Koleser ya serdeştê” 
ji aliyê rejîma Komara Îslamî ve 
hatiye gorê. Dema ku ew bendav tê 
girtin, metirsiya bêaviyê li bajarê Qe- 
ladizê çê dibe, û bas ji kirîza bêaviyê 
li Başûra Kurdistanê tê kirin, lê ew 
yek hemû mijar nîne, û ava bendava 
Koleser di dawiyê de dirêje nava 
Xelîcê û talawa HûruTezîm de. 

HûruTezîm gellek kêmav e, û ew yek 
jî bûye sedema vê ku beşeke wê hişik 
be, û kêmbûna ava wir tê vê watayê, 


ku yek ji girîngtirîn kangehên toz- 
barînê di navçeya Xûzistanê de, rastî 
kêmaviyê tê, û hekî tozbarîn di vê 
navçeyê de zêde be, eva yanî îran bi 
xwe ye, ku bi girtina ava Koleser rastî 
kirîzê dibe, û hemû kirîzên pêwendî- 
dar bi jîngehê û avê li rojhilata Navîn 
bi vî awayî kirîzeke aloz û çend 
alî ne, û lewra jî çareseriya wan di 
çarçoveya sînoreke siyasî de ne tenê 
zehmet e, belku îmkana wê jî tuneye. 

Pirs: Du rejîmên dagîrker ên îran 
û Tirkiyê hişdarî dane ku ewê avê li 
ser Kurdistana Başûr de qut bikin, 
û niha jî Kerkûk rastî kêmaviyê 
hatiye, pêşeroja vê biryarê wê çi 
encamek hebe? 

Bersiv: Herwekî ku min bas kir, av 
kirîzeke navçeyî ye, û diyare ku başûr 
wek Başûra Kurdistanê, ji parçeyên 
din kêmavtir e. Herwisa wekî bingeh 
jî çanda siyasî di Rojhilata Navîn 
de eva ye ku “kirîza te derfeta min 
e”. Ew yek jî wate Tirkiye û îran, vê 
bêaviya Başûr wekî defet ji xwe re 
dihesibînin. 

Lê ez wekî kesekî ku hem li Başûr 
jiya me, û hem jî min hinek şarezayî 
di deshilatdariya avê d eheye, min 
jêve ye ku kirîza avê di Başûr de jî 
berî her tiştî hewcehî heye bi pên- 
gavên navxweyî, lê çanda siyasî ya 
Başûr li ser bingeha herêma kesk û 
zer hatiye avakirin, û her basek yan 
kirîzek di yek ji wan herêman de, ê 
din wekî derfetekê ji xwe re dibîne, 
bona vê ku bike kartek li dijî aliyê din 
ê siyasî di herêmê de. 

Berî her tiştî min jêve ye ku 
Başûriyan dibe stratejiya navxweyî bo 
dehsilatdariya avê hebin, ew hinde bê 
av jî nînin, ku Tirkiye û îran bikarin 
ku li dijî wan çeka avê bi kar bînin, û 
vê yekê jî bizanin ku îranê ew hêz û 
şiyan nine ku avê wekî çekek li dijî tu 
welatekî din bi kar bîne. 

Jiber ku îran bixwe di kirîza herî 
mezin ya bêaviyê d eye, lê mixabin 

eta rejîmê tenê xesaran ji bo xelkê 
îran û welatên cîhanê zêdetir dike, 
û mecalê pêk tîne ku rejîm di 
herêmê de bandora xwe hebe. 

Hicrî di beşeke axavtina xwe de 
pêdagîrî kir ku xelkê Kurdistana 
îranê, û PDKÎ weke partiyeke 
xwedî dîrok û pêgeha cemawerî û 
bi ezmûna zêdetir ji 70 sal xe- 
batê li dijî du rejîmên paşayetî û 
Komara Îsalmî dixwaze ku xebata 
xwe milbimilê xebakata seranserî 
li îranê li dijî komara Îslamî îranê 
bihêztir bike. 

-Roja Çarşemiyê 23'ê Cozerdanê, 
Navenda Lêkolîna Londonê li 
yek ji avahiyên ser bi kongireya 
Amerîkayê de civîneke taybetî 
ji bo serkirdayetiya Kurd derheq 
pêşeroja îranê û rola Kurd bi rê 
ve bir, ku tê de lêpirsyarê giştî ê 
PDKÎ bi hûrî bas ji dawî rewşa 
Kurdistanê kir. 

Di vê civînê de ku çendîn 
endamên kongireyê, stafêrê 
çendîn endamên kongireyê, lêkol- 
er û endamên Navenda Lêkolîna 
Londonê û herwisa nûnerê çend 
medya û dezgehên ragehandinê 
beşdar bûn, birêz Hicrî bas ji vê 
kir ku Kurd li Kurdistana îranê 
de li jêr zext û givaşeke zêde ji 
qas de ye, û hewcehî bi vê heye 
ku bête alîkarîkirin, bona vê ku 
bikare li hemberî rejîna hov ya 


Doma gotara R: 5 


rewşa siyasî ya navxwe ya başûr ew 
derfet bo îran û Tirkiyê diafirîne. 

Ez naxwazim herim ser hûrdekari- 
yên kirîza ava başûr, lê bi tewahî 
baweriya min heye ku kirîza avê din 
vê navçeyê de jî, berî vê ku pêwîstî 
bi pêjgavhilgirtina bo aliyê Tirkiyê û 
îranê hebe, hewcehî bi destnîşankirina 
stratejiya navxweyî ye. 

Pirs: Helwesta berpirsên Herêma 
Kurdistanê dibe ku derheq biryara 
Tirkiye û îranê çi dibe? 

Bersiv: Di siyaseta navdewletî de, 
nêzîk bi 420 rêkkevtinên cîhanî û 
herêmî li ser pirsa avê hene, Herêma 
Kurdistanê dikare ku li ser bingeha 
wan ezmûnên ku di cîhanê de heye, 
digel îran û tirkiyê li hev bike, lê 
eşkere ye ku hemû rêkkevtineke 
navdewletî li ser bingha hêzê tê 
girêdan, heta hekî ew lihevkirin li 
ser kirîzeke girîng wekî av û jîngehê 
jî be, bi taybetî dema ku biryare 
rêkkevtin di navbera îran û Tirkiye 


Komara Îslamî de bisekine. 

Bas ji vê jî kir ku rejîma Komara 
Îslamî ne tenê kêşe ye bo xelkê 
welatê îranê, belku serêşeyeke 
serekî ye jî bo tewahiya navçê, û 
hewce ye piştgirî ji xelkê îranê 
û bi taybetî Kurdan bê kirin, da 
ku bikarin vê rejîmê biguherin, û 
di hember de jî bisekinin, ku eva 
dibe sedema vê ku aştî di hemû 
navçe û cîhanê de cihgir be. 

-Roja Sêşemî 12'ê Hezîranê 
“Mistefa Hicrî” lêpirsyarê giştî 
yê PDKÎ di “Navenda Hadson” 
a Amerêkayê de gotarek pêşkêş 
kir, û li wir derheqê dawîn 
guherînkariyên dever, îran û 
Kurdistanê de axivî. 

“Mistefa Hicrî” di axavtinên 
xwe debas ji vê kir ku, baştirîn 
rê ji bo bidawîanîna bi kiryar û 
reftarên dîktatorane yên Komara 
Îslamî a îranê di navxweyî welat 
û destêverdanên vê rejîmê li der- 
veyî sînoran de, alîkarîkirina digel 
xelkê îran û piştevanîkirina ji 
xebata çekdarane ya gelê Kurd e. 

-Roja Sêşemî 29'ê Cozerdanê 
(19'ê Hezîranê) jî “Mistefa 
Hicrî” lêpirsyarê giştî yê PDKÎ 
di civîneke rojnamevaniyê de 
ku di Enstîtûya Kurdî ya di 
“Washington”ê de bi re ve çû, 
beşdarî kir, û tê de hejmarek roj- 
namevan û dezgehên medyayî yên 
biyanî û Amerîkayî jî amade bûn. 

Di vê civînê de nûçegihanê “Fe- 
rance Press” jê pirs kir ku, me dît 

digel Kurdistana 
Germên hebe. 

Pirs: Boçûna 
we li ser pirsa 
avê û siyasetê 
di navçeyê de çi 
ye? 

Bersiv: Hekî 
aliyên siyasî 
ên Kurdistanê 
bi hûrî strate- 
jiya nîştimanî 
bo kirîza avê 
diyarî nekin, bi 
sedema vê ku 
navçeya me tenê 
navçeya xwedî 
av a Rojhilata 
Navîn e, ku di- 
karî ava wê bo 
navçeyên din bi 
awyaê destçêkirî 

veguhêzî, bêguman di pêşerojê de Kurdistan bi giştî û Kurdistana Rojhilat bi taybetî di encama kirîza avê de ratsî kirîz 
û arîşeyeke gellek mezin ya civakî, aborî, siyasî û çandî tê. Lê mixabin ne aliyên siyasî û ne jî şarezayên Rojhilat hest bi 
girîngiya kirîza ava Rojhilata Nvaîn nekirine, û lewra jî wekî pirseke rewşenbîrî dibînin!!!. 




Amerîkayê di 
îraq û Sûriyê 
de Kurd ji 
bo şerê li dijî 
DAÎŞ'êbi 
kar anîn, lê 
mixabin di 
dawiyê de 
jî îxanet li 
Kurdan kir, û 
pişta Kurdan 
vala kir. Hûn 
çi garantiyekê dibînin ku Amerîka 
wekî emrazekê mifahê ji we wer- 
negire, û di nîva rê de digel îranê 
rêk bikeve, û pişta we vala bike? 
Mistefa Hicrî di bersiva vê pirsê 
de got ku: “Me xebata xwe ya 
li dijî Komara Îslamî gellek pêş 
vê ku mijarên wiha bêne rojevê, 
me dest pê kiriye, û berdewam jî 
dibin. Herwisa Amerîka çi hebe, 
û çi jî nebe, emê wê xebata xwe 
bidomînin, û dest ji xwastek û 
daxwaziyên xwe û riya xwe ber- 
nadin, û ew hêza ku pişta me ye, 
tenê û tenê xelkê me bixwe ye, 
ne yek peyv zêde, ne jî yek peyv 
kêm”!. 

Malpera naskirî ya “Al-Monitor” 
jî raporek derheq dawî çalakiyên 
dîplomatîk ên PDKÎ li derveyî 
welat, û çalakiyên leşkerî ên 
Pêşmergeyan di navxw eya welat 
de belav kiriye, ku tê de awirek li 
çalakiyên Hêza Pêşmergê Kurd- 
istanê û hevdîtinên birîz Mistefa 
Hidrî hatiye dan. 

Di beşeke vê raporê de hatiye: 


Hêzên opozisyona Kurdistana 
îranê hêvîdar in ku hekî Amerîka 
bixwaze bi awayekî micid ber- 
birûyê rejîma Tehranê bibe, ew 
bibin beşeke serekî ji siyaseta 
guherîna rejîmê ku siyaseta nû ya 
koşka Spî ye. 

Di beşeke din de hatiye ku: 
Rêberê PDKÎ serdana Waşingtonê 
de kiriye, û tê de bas ji rewşa 
navxweyî ya îranê, û pêşeroja 
Kurdistanê digel karbidestên 
îdareya Trump û kongirêsmen û 
tînktankên Amerîkayê kiriye. 
Herwisa tê de îşare bi vê hatiye 
kirin, ku girîngiya vê hevdîtina 
rêberatiya Kurd di vê de bûye 
ku berevajiyê hevdîtinên pêşîn 
sîgnaleke nû û cidîtir bo guherîna 
rejîma îranê heye. 

Di beşeke din ya raporê de îşare 
bi cudahiya gotara vê carê ya vî 
rêberê Kurd hatiye kirin, ku tê de 
komeke pirsên siyasî ên girîng 
û yek ji wan rola PDKÎ li ser 
pêşeroja Kurdistan û îranê digel 
karbidestan hatiye kirin. 

Nerîna Lîderan 


Lêpirsyarê giştî yê PDKÎ çalakiyên dîplomasî yên xwe didomîne 



Mistefa Hicrî: 


44 Em dixwazin ku Amerîka piştgiriya 
xelkê îran û Kurdistanê bike ku bi- 
karin rejîmê biguherin”. 



“20 salên din jî di girtîgehê de bim, 
ez serî natewînim.”. 



Ehmed Tirk 


“Di girtîgeha Amedê de bi darên 
xwedê û pêxemberan li me dixistin.”. 



Netanyaho: 

“Rejîma îranê dibe ji xaka Sûriyê 
vekêşe, û Îsraîl li dijî wan hêzan 
bêdeng nabe”. 



D i doma sefera dîplomatîk ya 
lêpirsyarê giştî yê PDKÎ de, 
civîneke rojnamevanî ya taybet ji 
bo navbirî hatibe lidarxistin. 

Li gorî nûçeya ku gihaye malpera 
“Kurdistanmedia”yê, roja Sêşemî 
29'ê Cozerdanê (19'ê Hezîranê) 
“Mistefa Hicrî” lêpirsyarê giştî yê 
PDKÎ di civîneke rojnamevaniyê 
de ku di Enstîtûya Kurdî ya di 
“Washington”ê de bi re ve çû, 
beşdarî kir, û tê de hejmarek rojname- 
van û dezgehên medyayî yên biyanî û 
Amerîkayî jî amade bûn. 

Di destpêka civînê de, “Mistefa Hi- 
crî” komek bas û babetên pêwendîdar 
bi Kurdistanê anîne ber bas, û piştre jî 
rojnamevan û medyakaran pirsên xwe 
ji lêpirsyarê giştî yê PDKÎ kirin, û ji 
aliyê navbirî ve bersiva van pirsan 
hate dan. 

Lêpirsyarê giştî yê PDKÎ di destpêka 
axavtina xwe de îşare bi rewşa aloz 
ya jiyanê di îranê de, bi taybet di 
warê aborî de kir, û ragehand ku, ev 
rewşa rojbiroj aloztir dibe, û herwiha 
bas ji vê jî kir ku givaşên rejîmê bo 
ser xelkê zêdetir bûye û îdamkirin, 
serkutkirin û givaşên rejîmê gihîştiye 
asta herî serê, û xelkê îranê niha li ser 
vê baweriyê ne ku ev rejîma hilgerê 
reformê nine û nikare çaksaziyê di 
nav xwe de pêk bîne. Piştre di bersiva 
vê pirsê de, ku armanca serfera we 
bo Amerîkayê çiye, û hûn dixwazin 
çi peyamekê bidin Amerîkayiyan? 


Mistefa Hicrî di bersivê de got ku: 

“Em dixwazin ji Amerîkayiyan re 
bêjin ku hûn çi bixwazin, û çi jî nex- 
wazin, xelkê îranê gav ji bo guherîn 
û herifandina rejîmê hilgirtine; 
Xwenîşandan, û girevgirtinên curbi- 
cur zêdetir dibin, û silogan û daxwa- 
ziyên xelkê zêdeitr ji bo herifandina 
rejîma ne;û bas ji vê yekê jî kir ku em 
naxwazin Amerîka biçe rejîmê ji bo 
me biherifîne, yan jî biguhere, û êrîşî 
ser wê bike, belku daxwazkariya me 
ew e ku Amerîka ev şaşitiyên ku di 
Sûriyê de encamp dan, van şaşitiyan 
di îranê de ducarî neke. 

Di vê derheqê de jî got ku, 
beşdamebûna Amerîka û Rojava di 
Sûriyê de wisa lê kir ku Sûriye bibe 
cihekî baş ji bo çalakiyên rejîma Teh- 
ran û hêzên terorîstî, û di dawiyê de jî 
Sûriye ber bi vê aliyê ve biçe ku niha 
hûn dibînin; Her bi vê sebebê ye jî 
hekî welatên Demokratîk di vê demê 
de di guherînkariyên îranê de beşdar 
nebin, renge riya guherînê di îranê 
de biguhere, û li jêr kontrola hêzên 
demokratîk de derkeve. 

Piştre nûçegihanê “Ferance Press” 
jî pirs kir ku me dît Amerîkayê di 
îraq û Sûriyê de Kurd ji bo şerê lidijî 
DAÎŞ'ê bi kar anî , lê mixabin di 
dawiyê de jî îxanet li Kurdan kir, û 
pişta Kurdan vala kir. Hûn çi ga- 
rantiyekê dibînin ku Amerîka wekî 
emrazekê mifahê ji we wemegire, û 
di nîva rê de digel îranê rêk bikeve, û 


pişta we vala bike? “Mistefa Hicrî” di 
bersiva vê pirsê de got ku: Me xebata 
xwe ya li dijî Komara Îslamî gellek 
pêş vê ku mijarên wiha bêne rojevê, 
me dest pê kiriye, û berdewam jî dib- 
in; Çi Amerîka hebe û çi jî Amerîka 
nebe emê wê xebata xwe bidomînin, 
û ji dest ji xwastek û daxwaziyên 
xwe û riya xwe bemadin, û ev hêza 
ku pişta me ye tenê û tenê xelkê me 
bixwe ye, ne yek peyv zêde, ne jî yek 
peyv kêm!. 

Eva ku em li wir dixwazin encam 
bidin eva ye ku, faktorên navnetew- 
eyî digel xwe bikin yek, bi awayekî 
ku bandora me li ser van hebe, û bi 
qazanca me hereket bikin, hekî ne, em 
tu demî di çarçoveya xebata xwe de 
pişt bi Amerîkayê girê nadin, û got jî 
ku em weke hêzekê çav li Amerêkayê 
dikin ku em di nirx û buhayên giştî 
de digel yektir hevpar in, her bi vê 
sedemê ye jî ku dibe riya me yek be”. 

Herwiha di hevdîtineke din ya xwe de 
“Mistefa Hicrî” di Navenda Rojhilata 
Navîn ya di “Washington”ê de bas 
ji dawîn guherînkariyên Kurdistan û 
îranê kir û got ku: 

“Ewa gellek girînge ku şêweya dî- 
tingeha me derheqê Kurdistan û îranê 
de, li wir dengvedanek hebe, çimku 
dibe alîkar ji bo têgihîştina naven- 
dên curbicur, tînktenkan û siyasetên 
Amerîkayê yên lihemberî Kurdistan û 
îranê û Rojhilata Navîn de. 

Siyasî 


Rikeberê serekî yê Erdoxan, daketina buhaya Lîreyê Tirkiyê ye 



K arnasên siyasî ser vê baweriyê 
ne ku rikeberê herî metirsîdar 
û bihêz ê Erdoxan di hilbijartinên 
serkomariyê de buhaya Dolar, û 
daketina buhayê Lîreyê Tirkiyê ye. 

Di vê derheqê de malpera “The 
Wall Street Joumal” di şiroveyekê 
de nivîsandiye: “Erdoxan ku kariye 
rewşa aboriya Tirkiyê baş bike, niha 
rikeberê wî ê serekî û girîng Dolar û 
daketina buhayê Lîreyê Tirkiyê ye”. 
“Yaroslav Trofimov” kamasê pirêsn 
Rojhilata Navîn û kunciknivîsê 
malpera “The Wall Street Joumal”ê 
nivîsandiye: “Ji sala 2003 "an şûnda 
Erdoxan bi serberedayîtiyê (îstibdadê) 
deshilatdarî kiriye. Wî di siyaseta xwe 
ya derveyî de kesekî demdemî bûye, û 
di navxwe de jî gellek kesên derdora 
wî, dosiyeyên destpîsiya malî hene. 

Lê serbarê vê yekê jî Erdoxan kariye 
ku dengan bi dest bîne, û sedem jî 
pêşkevtina biyavê aborî bûye”. 

Li gora serjimêriyên Banka Nav- 


■7 \ 

endî, dahata serane ya Tirkiyê ji sala 
2003'an şûnda heya niha %70 zêde 
bûye, lê niha êdî aboriya Tirkiyê ku 
bi tewahî girêdayî sermadanîna derekî 
ye, ketiye nava qonaxeke bizehmet 
de. 

Di van hefteyên dawiyê de perê Tir- 
kiyê ji nişkêva daket. Yek ji sedemên 
vê daketinê jî ew bû ku tirsa vê hindê 
heye ku Erdoxan serxwebûna Banka 
Navendî berteng bike. 

Lê di hember de AKP radigehîne ku 


daketina buhaya diravê wan di hemberî 
Dolar de pîlana derekî ye, û bîhanî dix- 
wazin bi vê pîlana pêşiya cîbicîkirina 
pirojeya Tirkiyê bigrin ku dixwaze bibe 
mezinhêzeka cîhanî û rêbertiya cîhana 
îslamê bike. 

Rast îdi'a û gotinek ku em bi sala ye ji 
devê rayedarên rejîma îranê jî dibihîzin 
ku xwe li hemberî kêşeyên navxweyî 
de bêguneh nîşan didin, û guneh û 
tawana kêşeyên navxweyî dixin stûyê 
deshilat û hikûmetên din ên cîhanê. 


Malpera “The Wall Street Joumal” 
dinivîse ku Erdoxan niha êdî hez- 
kirina wî di nava xelkê Tirkiyê de 
li çav caran kêmtir bûye. Ew rewşa 
nebaş ya niha ya aborî û daketina 
buhaya Lîreyê Tirkiyê, bûye hêcetek 
baş di destên opozisyona çend ker 
(çend tike) ya Tirkiyê de, da ku hisabî 
siwarî pêla vê lawaziya dewletê be, û 
tevna (tane û niçika, tane û teşera) li 
serkomar bide. 

Her di vê derheqê de “Muherem 
înçe” rikeberê serekî ê Erdoxan bo 
posta serkomariyê dibêje: “Gendelî 
û destpîsiya malî, waswasîbûn, û dî- 
tingeh aîdeolojîk, tevlîhevî û bêserû- 
beriya serxwebûna navendên aborî, û 
nemana zelaltiyê (şefafiyetê) ji wan 
sedeman in ku aboriya welat dixin 
nava reşçaleke gellek tarî de”. 

Derheq rewşa aboriay Tirkiyê kamasê 
pirsên Tirkiyê “Suner Cakaptay” 
ragehandiye: “Em di qonaxên dest- 
pêkê yên rewşa pirr ji kirîz ya aboriya 
welat de ne, û hêla gellek aliyan hest 
bi vê nekirine ku aboriya Tirkiyê rastî 
kêşe û arîşeyan hatiye, lê daketina 
aboriyê, wê hêdî-hêdî bandora xwe li 
ser xelkê wê danê”. 



R ewşa jiyanê li bajarê Urmiyê 
her roj bizehmetir dibe, û 
hewlên rejîma îranê bona guherîna 
demografiya vî bajarî û herwisa 
zêdekirina rêjeya ajanan di vê 
navçeyê de zêdetir dibe. 

Li gora raporeke meydanî ku li bajarê 
Urmyê de hatiye encamdan, rejîm 
cuda ji zulma eşkere ya neteweyî 
û dînî bi zalkirina rewşa polîsî bi 
taybetî di navçeyên sînorî û herwisa 
hebûna gendeliya îdarî ya bêqas, 
rewşa jiyanê li bajarê Urmiyê û der- 
dorê bo neteweya Kurd di vê navçeyê " 

de gellek bizehmet bûye. 

' 

Li gora raporên belavbûyî, belavki- 
rina azadane ya madeyên sirrker bi 
taybetî Rewangerdanên pîşeyî di nava 
xwendekar û dersxwanan de bûye 
sedema nîgeraniyeke giştî di nava vî 
bajarî de, ew yek jî hevdem e digel 
zalkirina rewşa polîsî bi ser zanko û 
xwendingehan de, û hewla organên 
bednav ên wekî besîc bona handana 
lawan bi armanca encamdana karê 
ajantiyê. 

Nûçegihaniya “Kurdistanmedia”yê 
di doma raporê de îşare bi vê dike ku 
piştî meşên meha Befranbara sala borî 


rêjeyeke berçav ji beşdaran hatin gir- 
tin, ku hêla jî beşek ji wan di girtinge- 
han de ne, ew yek jî tenê li ber vê ye 
ku ew amade nebûn, hevkariya rejîmê 
û dezgehên serkutker bikin. 

Li gora gotina navbirî çûne derve 
ya yekalî ya Amerîkayê ji Bercamê, 
rewşa aboriya hevşêwe ya bajarên din 
ên îranê, ber bi paşve vegeriyaye, û 
giranî û tewerom (helawsan, enfilan- 
siyon) bêkarî û bêbazarî bi xwe ve 
dîtiye. 

Ji aliyekî din ve jî rewşa gola Ur- 
miyê lcu niha wekî girîngtirîn kirîza 
jîngehî ya îranê tê hesabê, her wekî 
xwe maye, û rejîm ne tenê li hem- 
berî qedera wê de xwe bi berpirsyar 
nizane, belku li parêzgehên wekî 
Tewrêzê bo hênikkirina karxaneyanê 
navdewletî ji wê kême ava ku dirêje 
nava behrê de, mifayê werdigre, û 
bi dizîna ava navçeyên Kurdistanî 
wekî Soma Biradost û Şipîranê bo 
navçeyên çandiniyê ên wekî Qerebax 
û Necefabad, li derodra bajarê Tesûcê, 
wan navçeyan pê têrav dike. 

Wergirtina axazadeyan, hiqûqên 
bêreje, gendeliya îdarî bi taybetî li 
şaredariya Urmiyê, vegeşîna diyard- 
eyên wekî xwezokî, leşfiroşî, zarokên 
kar, beşeke din ji van kêşeyan in ku 
rojane têne dîtin. 



Herwekî ku di derbazbûyî de jî rû daye, reîm bi armanca guherîna demografiya 
navçeyê û hewla asîmîlekirina navçeyê, niha jî berdewam e li ser guherîna navê 
şeqam û bajarên Kurdistanê bi Turkî, û berdewam ev welatiyên Azerî han didin, 
bona sazkirina tevdanî û têkderî û netebahiyan. 

Li gora gotina vî nûçegihanê “Kurdistanmedia”yê, Rasan û tevgera nû ya PDKÎ 
xelk hêvîdar kiriye, û serbarê hemû rewşa bizehmet ya jiyanê, di rûniştinên xwe 
de bas ji piştgirî û piştevaniya ji pêşmergeyên PDKÎ dikin. Di dawiya raporê de 
jî nûçegihanê “Kurdistanmedia”yê nivîsandiye: “Rejîmê di çend salên borî de 
hewl daye, ku ji riya mohreyên xwe, bi taybetî xwefiroşan ve, sîstema erbab û 
re'iyetiyê zindî bike, û hewl bide bona bihêzkirina sîstema eşîretiyê, û bi çek- 
darkirina hinek kesên nefsnizm (ku navên wan li cem me parastî ye), hewla 
nifûza zêdetir di vê navçeyê de didin. 

I ran yek ji wan 10 welatên yekem 
ên cîhanê ye di warê xemokiyê 
de, û sedem jî ew e ku rejîma îranê 
çi dilxweşiyek ji xelkê re nehêlaye. 

Nûçegihaniya “ISNA”yê di raporekê 
de li jêr navê dilxweşiyên qedexekirî 
di îranê de, ew mijara şirove kiriye, 
ku çawa gellek ji rûdawên çandî, 
civakî, û siyasî di îran de bi bêy vê ku 
qedexeya yasayî li ser hebe, tenê bi 
amadeyiya girûpên zext û givaşê, û bi 
selîqeya hinek aliyan di nav deshilat- 
dariyê de, xeta qedexebûnê bi ser de 
tê kêşan. 

Di şopandina sedem û reh û rîşeya 
vê rewşa metirsîdar ya civakê de 
gellek sedem xûya dikin. Sedemên 
aborî wekî hejarî û bêkarî, û arîşeyên 
malbatî û civakî û hebûna qedexeyan 
li ser geriyan û bêhnvedan û sergermi- 
yên ku bêhna kelecan û kêfxweşiyan 
jê tê. Bo mînak, derheq çûna jinan 
bo stadyoman, dewlet û hin feraksi- 
yonên meclisê razî bûn bi vê yekê, lê 
hinek beşên îcrayî (birêveberî) dijî vê 
yekê helwest girtin, û heta serkomar 
jî nekarî çi tiştî bo çûna jinan bo nav 
stadyoman bike. 

Fîlterkirina Telegramê û qedexeya 


Rejîma îranê çi dilxweşiyek ji xelkê re nehêlaye 


li ser belavokan û nîşandana fîlman û 
pêkanîna astengiyan li ser riya kesay- 
etiyên çandî, sedemek din ji standina 
dilxweşiyan ji xelkê ye. Hemû ew 
astengî jî bona pêşîgirtin ji nivşa 
genc û ciwan e, ku dixwaze riyekê ji 
bo jiyana baştir û parastina çirûskên 
hêviyê di singê xwe de peyda bike. 
Nûçegihaniya “ISNA”yê di doma vê 
raporê de dinivîse: 

“Pêdeçûnek bi ser van qe- 
dexeyan de, nîşan dide ku li 
hemberî jidestçûna baweriyê 
û dilgermiyên beşeke ci- 
vakê, tiştekî wisa nebûye 
para qedexekaran, û hekî ew 
qedexeya li ser van pirsên 
sade nebûya jî, tişteke ecêb 
nediqewimî”. 

Piştre di vê raporê de bas ji qedexeya 
li ser leyîstina genc û lawên welat 
bi avê, û duçerxesiwariya jinan, 
û qedexeya du'aya “Rebbena”ya 
Şerceriyan û qedexeya muzîkê û 
merasima Valintaynê kiriye. 

Bo mînak derheq qedexeya li ser 


e >an 


g 


n 


L b 


ivfee: 


dinh 

Rebbena” 
ê lcu Wezîrê 
erokê Saziya 




ana 

rane 


cu dibe ew 


de 


belav 
ma. Lê 
dn endamê 


siv 



u Rebbena” 

“Derheqê c u 
Şeceriyan 
Çandê nar 
Deng û Re 
du'a di ragehand 
bibe, lê namey; 

Mihemed Cewad 
Konseya çavdêri 
Deng û Reng e, nivîsanc : 
mijara berevanî ji Şeceriyan 1 
behs û gengeşeyeke siyasî, lewr 
dema xwendina vê du'ayê de, b; 
xelkê diçe ser mijareke din, û ew du'a 
dikeve bin bandora vê gengeşeyê de, 
û ew yek li dijî pirensîpên şer'î ên 
xwendina du'ayê ne”. 

Ew rapor bas ji roja Valintaynê jî 
bi vî rengî dike: 

Roja Çarşemiyê 2Lê Rêbendana 
1394'an bexşnameyeke îdareya Ema- 
kin a “NACA”yê derheq merasima 
Valantaynê belav bû ku tê de hatibû: 
“Yekîtiyên pîşeyî bi tu awayî ew heq 
nînin ku li ser kelûpelên xwe nîşana 
Valintaynê danên, û nabe jî keç û kur 
li çi ciyan kom bin û diyariyên derheq 
vê rojê bidin hevdu!”. 


I i 



* 


Ew rapor bas ji rewşa muzîkê jî 
di ragehandinên rejîmê de dike, 
û dinivîse ku: Serbarê nebûna tu 
bexşnamyeke fermî ji aliyê Saziya 
Deng û Reng ve, nîşandana saz 
alavên muzîkê qedexe li ser e, û 
eva jî vedigere ser boçûna nelojîk 
a Xamineyî û hin boçûnên din ên 
fiqhî. Di Meşhedê de jî bi sala ye ku 
konserta muzîkê qedexe ye, û “Elem 
El-huda” pêşnimêjê Meşhedê rage- 
handiye ku konserta muzîkê “mu- 
tribbazî” (mirtiwî)ye, û nabe li nêzî 
herema îmam Riza konsertên muzîkê 
bi rê ve herin. 

Bi vî awayî ye ku rejîm çi mecal û 
derfetekê nade xelkê welat ku dilxweş 
bin, û di encam de em dibînin ku îran 
di warê asta xemokiya xelkê welat de, 
dikeve nav rîza 10 welatên yekem ên 
cîhanê di warê xemokiyê de. 


%83 ji kedkarên îranê di bin xeta mirinê de ne 


N ûnerê kedkaran di Şêvra 

Bilind ya Kar de ragehand ku 
%83 ji kedkaran di bin xeta merg û 
mirinê de dijîn. 

Di sê mehên derbazbûyî de nirxa her 
tiştî di îranê de ew qas giran bûye, 
ku kêm kes heye vê rewşê rexne 
neke, û gilî û gazinde tunebin, lê di 
vê navberê de kedkar zêdetir ji her 
texeke din, di bin barê giraniyê de 
dinalînin. 

Feramerz Tofîqî Nûnerê kedkaran 
di Şêvra Bilind ya Kar de jî derheq 


rewşa kedkaran nîgeraniya xwe 
eşkere kiriye, û ragehandiye ku %83 
ji kedkaran li jêr xeta merg û mirinê 
de dijîn. 

Navbirî herwisa ragehandiye ku tu 
dewletekê heta niha pilan û terh ji bo 
baştirkirina rewşa kedkaran û zêdeki- 
rina heqdestê wan tunebûye, û dibe 
her çawa ku di dema piropagendeyên 
hilbijartinan de qewl û sozan didin 
xelkê ku kêşeyên wan çareser bikin, 
di kiryarê de, jî van qewlên xwe bi 
cih bînin, û nabe em hemû giraniyekê 
jî bixin stûyê Amerîkayê û vekişiyana 


wî we latî j i Bercamê. » 

Feramerz Tofîqî Nûnerê kedkaran di 
Şêvra Bilind ya Kar de derheq giran- 
bûna nirxa goşt û bir^fcû rûn de jî 
ragehandiye: “Giranbûna %40 a nirxa 
mirîşlcê, %30 ya goşt, %18 ya birinc, 
û %28 a avahiyan û.. .hwd, nîşan dide 
ku berpirsên kargêrî ên welat xelk bi 
tenê hêlane”. 

Navbirî derheq heqdestê kedkaran 
got: “Qewlê zêdekirina heqdest ê^ 
kedkaran wekî cemeda li ber gerrfîê j 
bû. Yanî dewletê xwe bêdeng kiriyê,û 
hinek berpirs jî hêcetan bo vê reşwa 


xirab tînin”. Wî derheq piştevaniya 
ji kelûpelên navxweyî jî got: “Heta 
dema ku kursiyên mezin yên aborî 
wekî (heyeta dewletê, odeya bazer- 



g: 

S( 


;anî, odeya pîşesazî û me'idenê) yên 
sermayedar û xwediyên bongahên 
aborî bin, em nikarin kêşeyan çareser 


bikin”. 


Nûnerekî mecilsa rejîma îranê: Em bixwe qaçaxçî ne 


N ûnerekî meclisa rejîma Îslamî 
a îranê, bas ji vê kiriye ku, 
navendên desthilatdar yên rejîmê, 
bixwe aboriya îranê wiha lê kirine. 

Li gora raporên belavbûyî, 
“Cehanbexş Muhibînya” bi nav 
nûnerê bajarên weke “Miyandoav”, 
“Sayîn Qela” û “Tikab”ê di civîneke 
fermî ya meclisa rejîma Islamî a 
îranê de, bas ji vê kiriye ku naven- 


dên desthilatdar yên rejîmê bixwe, 
aboriya welat wisa lê kirine. 

Vî nûnerê meclisa rejîmê bi bê vê 
ku navê saziya Spaha terorîstî a 
Pasdaran yan navendên din yên 
girêdayî rejîmê bîne, ji nûnerên me- 
clisa rejîmê daxwaz kir ku, “Ji xevê 
rabin” û bi cihê “lîstina di meclisê 
de”, çavkaniyên serekî yên qaçaxê di 
îranê de bibînin. 


Navbirî bas ji vê jî kiriye ku naven- 
dên desthilatdar bi hinceta cîbicîki- 
rina wezîfeya xwe, aboriya îranê 
gihandine vê rojê. 

Serokê firaksiyona xebata li dijî 
digel gendeliyên aborî yên meclisa 
rejîma îranê bas ji vê jî kiriye ku, 
tiştên qaçax bi rengên fermî û yasayî 
ji aliyê qaçaxçiyan ve tînine nav 
îranê. 


Salane bi buhaya 27 milyard 
“Dollar”î tiştên qaçax tînin nav 
îranê, û Wezîrê Aborî yê îranê jî 
ragehandiye ku, %70 tiştên qaçax 
yên îranê ji sînorên nefermî ve tînin 
nav îranê. 

Her di vê derheqê de, “Mes'ûd Ker- 
basiyan” Wezîrê Karûbarên Aborî 
yê rejîmê, di kêleka hevdîtina digel 
sekreterê giştî yê saziyên cîhanî yên 
gumrikê de gotiye ku: “Di sînorên 
îranê de bi awayên fermî tu tiştên 
qaçax nayêne bo nav îranê”. 

Hunermendê Kurd Selah Osê koça dawî kir 


R oja pêncşemî 7ê Hezîrana 
2018, hunermendê Kurd ê 
Rojavayê Kurdistanê, Selah Osê, 
di temenê 63 saliyê de, li bajarê 
Qamişlo koça dawî kir. 

Li gorî kesên nêzîkî hunermendê 
koçkirî, îro cenezayê wî ji Qamişlo bo 
gundê wî, Til Şiîrê tê veguhestin û li 
wir bi xakê tê sipartin. 

Hunermend Selah Osê ji dehên salan 
ve yek ji rûyên hunerî yên naskirî 
bû li bajarê Qamişlo û Rojavayê 


Kurdistanê û heta niha çend albûm belav 
kiribûn.Selah Osê weke hunermendekî 
pabendî doza neteweyî ya Kurd di- 
hat naskirin û di riya komên hunerî re 
xizmeta huner û folklora kurdî kiribû. 

Hunerend Osê sala 1955an li gundê Til 
Şiîrê yê ser bi Tirbespiyê ve ji dayik bûbû 
û ji sala 1979an ve dest bi karê hunerî 
kiribû.Tevî ku zêdetirî 10 caran seredana 
Ewropayê kiribû û konsêrt li dar xistibûn, 
lê rijd bû ku her li Qamişlo bimîne.Bi 
sedema nexweşiyeke giran, Selah Osê 7ê 
hezîranê koça dawî kir. 





Xelata baştirîn derhînerê festîval “Bîg Bing” ya Yûnanê bi derhînerekî Kurd hate dan 


jansa Kurdpa: Xelata baştirîn derhînerê festîval u Bîg Bing” ya 
LYûnanê bi derhînerê Kurd yê xelkê bajarê Merîwanê hate dan. 

Li gora nûçeya gihaye Ajansa “Kurdpa”yê, “Perwîz Rostemî” derhînerê 
Kurd yê xelkê bajarê Merîwanê, xelata baştirîn derhînerê festîvala “Bîg 
Bing” ya Yûnanê ji ber çêkirina filma “Metersegha hem mîmîrend” wer- 
girt. 

Di vê festîvalê de, 40 kurte fîlm digel yektir rikeberî dikirin, ku di encama 
vê rikeberiyê de 11 kurte fîlm hatne hilbijartin. 

Kurte fîlma “Metersegha hem mîmîrend” di 70 sînemayên welatê Yûnanê 
de wê bê weşandin, û dahata wê jî wê ji kesên ku ev kurte fîlm çêkirine, 
bê dan. 

Rostemî derheqê vê fîlmê de, ji medyayan re gotiye ku: “Senaryoya vê 
fîlmê li ser mijareke rast hatiye çêkirin ku, di şahiyekê de ji ber bom- 
bebaranê bûk û zava jiyana xwe ji dest didin, û ew merasima davetê bi 
vê bûyera giran û dilêş û bîreweriya tall ji bo bav û dayîkên bûk û zava 
diguhere”. 



BIC BANC 

INTERNATIONAL 
SHQRT FfLM 
FESTIVAL 


BIG BANG INTERNATIONAL 
SHORT FILM FESTIVAL 

Film Festival with Live Screenings 
Online Festival / Awards Event 


Navenda Kurdistannasî çîrokên folklorî yên Kurdî kom dike 


N avenda Kurdistannasî ya Za- 
nîngeha Sine çîrok û hikayetên 
folklorî yên Kurdî kom dike. 

Navenda Kurdistannasî ya Zanîngeha 
Sine di çarçoveya çalakiyên xwe yên 
kultûrî û edebî de, çîrok û hikayetên 
folklorî yên Kurdî berhev dike. 
Navenda Kurdistannasî ji bo vê 
mebestê bi beyannameyekê bang li 
hemû hezkiriyên edebiyat û kulturê 
dike ku di projeya komkirina çîrok û 
hikayetên folklorî û civakî de alîkari- 
ya wan bikin. 

Cîbicîkarê projeyê Hêriş Şêrzad, da 
zanîn ku bi komkirina çîrokên folklorî 
dikarin di warên zimannasî, dîroka 
folklorê, edebiyata Kurdî û edebiyata 
çîroknivîsiyê de zanyariyên baş bidin 
hezkiriyên edebiyatê. 



Hêriş Şêrzad 
got: “Proje bi 
sê qonaxan tê 
cîbicîh kirin. 

Qonaxa yekem 
parêzgeha Sine, 
qonaxa duyem 
parêzgehên 
îlam, Kirmaşan 
û qonaxa sêyem 
jî navçeya 
Muqriyan li xwe 
digire.” 

Li gor Hêriş 
Şêrzad, proje 
çîrokên civakî 
yên hemû 
navçeyên 
Kurdnişîn ên 

îranê wek Xorasan, Zahîdanim Şîraz û heta dawî li xwe digire. Di qonaxa yekem de heta niha çîrokên navçeyên Merîwan û 
Leylac di 6 berg û 2800 rûpel de hatine amadekirin. 

Şêrzad herwiha ragihand ku di vê projeyê de Zanîngeha Göttingen a Almanyayê jî hevkariya Zanîngeha Sine dike 

Zimanê Kurdî I Tiştonek 


Cînavên kesîn 

Cînav Di Zmanê Kurdî De (Kurmanciya Jorîn) 

*Zimanê te nasnameya te ye . Hebûna te ya neteweyî bi hebûna zimanê te ye. 

*Zimanê xwe ji toz û zingara rojgarên dûdirêj daweşîne , wî pak û petî bike ...vejîne! 

*Zimanê xwe yê bertalan bi xwe biparêze û xwejî bi zimanê xwe biparêze...zimanê te hebûna te ye!! 
Destpêk[biguherîne] 

Gelek aloziyên zimanê kurdî hêj nehatine çareserkirin . Babeta zarave (têrm) jî arîşeyeke aloz e, ku 
heta nuho raweya xwe ya yekbûyî negirtiye . Navlêkirina mijara (pronom) weku zarave bi gelek navan 
hatiye destnîşankirin . Her şarezayekî zimanê kurdî, li gora baweriya xwe bi navekî ew daye nasîn: - 
Mîr Celadet Bedirxan û Dr. Kamîran Bedirxan peyva (pronav) bikar aniye . -Seyda Reşîdê Kurd navê 
(bemav) lê kiriye . -Seyda Sadiq Behadînê Amîdî gotina (cînav) xebitandiye . - Feqî Huseyn Sagniç 
gotiye (cînavk) - Dr. Qenatê Kurdo bi navê (cînav) aniye . - Şareza û zimanzanên Kurmanciya xwarê 
(Soranî) jî bi navê (ranaw) xebitandiye. - Hinekan jî gotina Erebî (zemîr) bikar aniye . Di vî warî de, 
min jî weku Dr. Qenatê Kurdo û S . Behadînê amîdî gotina (cînav) ji xwe re pesend kiriye . Hemû 
pertûk û gotarên rêzimanî yên ku piştî wan şarezayên binavkirî hatine der, ew jî di gêra wan nav- 
lêkirinan de mane . Anku her nivîskarekî zimên navek ji wan navan ji xwe re bijartiye û pê kar kiriye. 
Ev navlêkirinên têvel (ciyawaz) ku li mijara (pronom) bûne, ew jî weku gelek mijarên zimên ên dîtir 
tevheviyekê pêşberî xwendvanên zimanê kurdî peyda dikin . Ev tevheviyên aloz bi çalakiyên kesatiya 
yekane çareser nabin. Pêdivî ye ku dezgehine zanyarî hebin, ku kar û xebata çareserkirina hemû kêşe û 
arîşeyên zimanê me hildin ser milên xwe . Cînav di pertûkên rêzimanî de : 

Çawa nivîserên rêzimana kurdî derbarî navlêkirina cînavan ne wekî hev gotine, wisan jî derbarî jimar 
û dabeşkirina wan cînavan ne weku hev gotine. Her zimanzanekî li gora baweriya xwe cînav parve 
kirine: 

1- Mîr Celadet Bedirxan di “Bingehên Gramêra Kurdmancî” de cînav kirine (8) beşên sereke : 
*Cînavên kesîn 

/n A /v /v 1 /v 

*Cmaven îşarki 

/^A /V * A1 /V 

*Cmaven gireki 
*Cînavên pirsiyarî 
*Cînavên nebinavkirî 
*Cînavên xwedîn (xwemalî) 

*Cînavên berbihevîn 
*Cînavên lihevxistî 

2- Seyda Reşîdê Kurd di “Rêziman a Zimanê Kurmancî” de, cînav kirine (6) beş : 

*Cînavên kesok 
*Cînavên nîşandan 
*Cînavên arzî (milkî) 

*Cînavên pêgih 
*Cînavên pirsiyarî 
*Cînavên nependî 



Hêke di nîva hinava, rengê wî 
rengêjeng e 

Şerkerekê pirr sava, yê feqîr û 
bê deng e 

Dijît li dêm û ava, ne ew beqe 
û nehing e 

Çend metelok bi zaravê Soranî 
(39) 

Wekî min li serî amaje pêkirî, 
bi hizara metelokên Kurdî 
bi zaravê Soranî didestê min da 
ne, lê li vir delîve nîne ku 
hemiya belavkim. Min bi fer 
zanî cend meteloka wek 
mînak li vir çapbikim da zarok 
û xandevanên kurmanc hay 
jê hebin, mifa jê wergirin û ev 
pirtûk e pê zengîn bibe. 

- Jûrêkman heye tarîk tarîk, 
pirr e le zeng e qilîşey barîk. 

(* Dem ûdidan) 


Têdîtin: Amadekar destkariya 
devoka metelokan nekiriye 

Xwendevanên hêja! 
Hûn dikarin bersiva 
tiştonekan bi riya E-Maila 
Agiri2003@gmal.com ji 
me re bişînin 




















♦ Rojnameya “Agirî” di van malperên jêrên de bixwînin: 

♦ www.Kurdistanmedia.com 

♦ www.Agirimedia.org 

♦ rojnamaagiri@gmail.com 

♦ www.facebook.com/Agirikirmanji 

Demîrtaş: ] 

Ez 20 salên din jî girtî bim, ez serî natewînim 


S elahedîn Demîrtaş berbijêrê 
posta serkomariya Tirkiyê ji 
girtîgehê ve peyama xwe ya derheq 
hilbijartinê belav kir 


HABER 


C 


Demîrtaş berbijêrê posta serkomariya 
Tirkiyê di vê peyama xwe ya vîdyoyî 
de, ku ji televîzyona fermî ya Tirkiyê ve 
belav bû, ew hilbjartin wekî derfetekê 
bi nav kir, ku hewce ye bi başî bê bi- 
karanîn, bona vê ku Erdoxan ji deshilatê 
vêde bavêjin. 

Wî got: “Di dîroka siyasî ya me de, 
xaleke reş xûya dike, ku ew jî ew e ku 
mixabin ez bangewaza hilbijartinê ji 
girtîgeha cezayên giran a Edimeyê ve, 
bi neçarî pêşkêş dikim”. 

Navbirî bi zelal gote xelkê Kurdistana 
Bakur û Tirkiyê ku: “Ez 20 salên din jî di girtîgehê de 
bim, ez serî natewînim. Xelkê Tirkiyê jî nabe deng bi- 
din Erdoxan û AKP'ê. Jiber ku hekî Erdoxan deng bîne, 
qedera 81 milyon kesî wê bikeve destê yek kesî de, û 
welatekî stemkar me wê hebe. Yanî eva hêşta destpêka 
zulmê ye, lê bi carek din denganîna Erdoxan zulm wê dest 
pê bike”. 

Demîrtaş got: “Min serê xwe bo Erdoxan netewand, lewra 
li min nerehet bûye, û xeyidî ye”. 



We Seyîdriza xapand, lê ez ji hfle û 
fêlên we hesiyame 


Di dawiyê de wî berpirsên TRT'ê bi tundî rexne kirin, ku ferq û cudahiyeke zaf xistiye 
navbera partiyên beşdar di hilbijartinê de, û wekî hev dem nedane partiyan, û bitaybetî 
HDP'ê, û 


Wî rû li deshilatarên Tirkiyê got ku: “Ew bona vê ku 
jiyana xwe ya loks ya di koşk û telaran de ji dest nedin, 
boxtanan li min dikin, û gellek bêşermane vir û derevan 
dikin”. 

Demîrtaş berbijêrê posta serkomariya Tirkiyê got: “Vê 
yekê ji bîra xwe nebin, ku Seyîdrizayê Dersîm derheq de- 
revan rû li deshilatdarên Tirk got: Ez serî li van hemû firt û 
fêl, û vir û derevên we dernakim, lewra rastî vê bêbextiyê 
hatim, lê min qet serî li hemberî we de netewand, û bila 
eva ji we re bibe êş û derd”. 

Piştre Demîrtaş got: “Lê baş bizanin ku ez ji vir û derevên 
we hesiyame”. 

Demîrtaş got ku hekî hûn deng bidin me, wê demê ew 
çeteyên saxteçî û qesabên pile sê, ku tiliya xwe dirêjî we 
dikirin, hûnê bibînin ku çi ji destê wan nahê. 

Wî got ku ewên jêve ne ku em bi girtin, û gef û kuştinê 
ditirsin, gellek şaş in, jiber ku bixwe ketine nava rewşekê 
de ku ji sîbera xwe jî disilikin. Lewra emê wan di nav vê 
tirs û stresê de cih bihêlin, û dest di nav destên hev ber bi 
ronahiyê ve, emê bimeşin. 

Di dawiyê de navbirî got: 

“Em hemû wekhev in,lê di hemberî zulmê de em gellek 
bihêrs in, em Ehmed Kayayê bi neçarî derbiderbûyî ne, 
em Yelmaz Gunayê di nav zindanê de ne, bîr nekin, hekî 
yek kes ji me can bide, bi hezran kesên din wê ji dayîk 
bibin, û lêdan û gef û qirkirin nikare pêngavên me sist 
bike”. 


edalet berçav negirtine. 

Lê destxweşî gote karsaz û zehmetkêşên TRT'ê, û got ku ew beşek nînin ji vê bêdadiya ku 
berpirsên TKFê derheq wan kirine. 

Hêjayî basê ye ku çend rojan berî niha Rêkxirawa Şefafiyeta (zelaliya) Navneteweyî 
raporek di vê derheqê de belav kir, ku li gora wê raporê, diyarîkirina wext bo partiyan 
weha bûye: 

-Berbijêrê Hevpeymaniya Komarî “Erdogan”: 105 deqîqe 
-Berbijêrê CHP'ê “Muharem Ince”: 37 deqîqe 
-Berbijêra “IYI PARTI”, “Meral Akşener”: 14 deqîqe 
-Berbijêrê “SAADAT PARTISI”, “Temel Karamollaoglu”: 5 deqîqe 
-Berbijêrê “VATAN PARTISI”, “Dogu Perinçek”: 2 deqîqe 
-Berbijêr HDP'ê “Demîrtaş”: 3 saniye 

Her li gor heman raporê, dema belavkirina çalakiyên firaksiyonan bi vî rengî bûye. 

-AKP: 147 deqîqe 

-CHP: 25 deqîqe 

-MHP: 25 deqîqe 

-‘TYI PARTI”: 14 deqîqe 

-“SAADAT PARTISI” : 5 deqîqe 

-BBP (Partiya Yekbûna Mezin): 5 deqîqe 

-“VATAN PARTISI” (Partiya Veten): 2 deqîqe 

-“HDP”: 0 deqîqe 

Rêxistina Şefafiyeta Navdewletî di rapora xwe de vê bêdadiyê di belavkirina çalakiyên 
partiyan de bi tundî rexne dike, û wekî şikestekê bo demokrasiyê di vî welatî de dibîne. 









